Diari Oficial de la Generalitat Valenciana


Sumari del DOGV 6643, del 03-11-2011 (2011/11512)

RESOLUCIÓ de 25 d'octubre de 2011, del rector de la Universitat Politècnica de València, relativa a la creació del fitxer automatitzat d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2011/10/25/(1)/dof/vci/html**

### Dades del document

Número de DOGV
:   6643

Data del DOGV
:   03-11-2011

Secció del DOGV
:   I. DISPOSICIONS GENERALS

Número del document
:   2011/11743


Data del document
:   25-10-2011

Organisme emissor
:   Universitat Politècnica de València

Tipus de document
:   Resolució

Descriptors 

:   * dades personals
    * legislació
    * base de dades
    * universitat

RESOLUCIÓ de 25 d'octubre de 2011, del rector de la Universitat Politècnica de València, relativa a la creació del fitxer automatitzat d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2011/11026]  
  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal preveu que la creació, modificació o supressió dels fitxers de les administracions públiques només es poden realitzar mitjançant disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el rectorat de la Universitat Politècnica de València resol:  
  
Primer  
Aprovar la creació del fitxer que es detalla en l'annex I d'aquesta disposició.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal del fitxer que s'esmenta en el annex.  
  
Tercer  
Els responsables del fitxer automatitzat relacionat en el annex han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pel fitxer automatitzat relacionat en l'annex poden exercir el seu dret d'accés, de rectificació i de cancel·lació de les dades i d'oposició al tractament, davant de l'òrgan competent i en la forma reglamentària establida, en els casos previstos en la legislació vigent.  
  
  
Cinquè  
En els casos que es preveuen comunicacions de dades dels responsables del fitxer automatitzat, la Universitat Politècnica de València ha d'advertir els cessionaris de dades de caràcter personal de l'obligació d'utilitzar-les exclusivament per a la finalitat de la cessió.  
  
Sisè  
La present resolució entra en vigor l'endemà de la publicació en el Diari Oficial de la Comunitat Valenciana.  
  
València, 25 d'octubre de 2011.- El rector: Juan Juliá Igual.  
  
  
ANNEX I  
  
Fitxer del Proyecto Tactics  
  
Finalitat i usos previstos: analitzar fitxers de vídeo de videocàmeres de vigilància, emmagatzemats o en temps real, per a detectar automàticament comportaments estranys que pogueren suposar una amenaça.  
Persones o col·lectius de què s'obtenen les dades o que estan obligats a subministrar-les: persones que participen en les probes del projecte Tactics.  
Procediment de recollida de les dades: mitjançant videocàmeres.  
Estructura bàsica del fitxer i descripció de les dades recollides: imatges.  
Sistema de tractament de les dades: automatitzades.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què es pot exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic


Còpia Permalink ELI